text: Daniel Wagner jagter medaljer i London
  10 juli 2017 kl. 16.40
  Para-atleten Daniel Wagner fra Vejle har i aften trænet for sidste gang, inden han drager til VM i London. Ambitionen er at tage medaljer med hjem.
  Daniel Wagner fik tre medaljer ved de paralympiske lege i Rio og tre medaljer ved VM i 2015.
  TV SYD var med til den afsluttende træning, før turen går til London. Han træner sammen med en kollega, som også skal til London, på det gamle stadion i Vejle.
  Daniel Wagner stiller op i løb og længdespring. I sit sidste stævne før VM sprang han 6,69 meter i længdespring. En centimeter kortere end hans verdensrekord.
  Sammen med Daniel Wagner trænede Kasper Filsø. Han mangler højre underarm og stiller op i 200 meter. Han går efter personlige rekorder og en finaleplads. Men ellers gælder det om at have det sjovt. (Se nederst).
  Se også portrætindslaget med Daniel Wagner fra TV SYD søndag.
  
  
  